“เงินบาท” วันนี้เปิดตลาด 33.76 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.76 บ. อ่อนค่าจากปิดตลาดวานนี้ที่ระดับ 33.75 บาท โดยมองกรอบค่าเงินบาทเคลื่อนไหวในช่วง 33.50-34.00 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.76 บ. อ่อนค่าจากปิดตลาดวานนี้ที่ระดับ 33.75 บาท โดยมองกรอบค่าเงินบาทเคลื่อนไหวในช่วง 33.50-34.00 บาท/ดอลลาร์
16 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(16 พ.ค.66) นี้เปิดตลาด 33.76 บาท/ดอลลาร์ ใกล้เคียงจากราคาปิดตลาดเมื่อวานที่ระดับ 33.75 บาท/ดอลลาร์
โดยภาพรวมดอลลาร์เทรดอ่อนค่าเทียบสกุลเงินหลัก หลังมีรายงานว่าดัชนีภาคการผลิตของสหรัฐร่วงลงสู่ระดับต่ำกว่าการคาดการณ์ และยังคงเทรดอยู่ในช่วงแคบ รอความชัดเจนของการเจรจาเพิ่มเพดานหนี้สหรัฐ หากทำเนียบขาวและสภาคองเกรสไม่สามารถบรรลุข้อตกลงเกี่ยวกับการเพิ่มเพดานหนี้ภายในวันที่ 1 มิ.ย. ก็จะส่งผลให้สหรัฐเผชิญกับการผิดนัดชำระหนี้ครั้งประวัติศาสตร์
ทั้งนี้จับตาการจัดตั้งรัฐบาลไทย รวมทั้งถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่จะมีขึ้นในคืนวันศุกร์นี้
ด้านตลาดพันธบัตรไทยเมื่อวานนี้นักลงทุนต่างชาติซื้อสุทธิประมาณ 1000 ล้านบาท  และขายหุ้นไทยสุทธิ  691 ล้านบาท ส่วน กรอบค่าเงินบาทวันนี้คาดว่าเคลื่อนไหวในช่วง 33.50 – 34.00 บาท/ดอลลาร์ แนะนำผู้นำเข้า แนะนำควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.00 บาท/ดอลลาร์
สำหรับกรอบค่าเงินวันนี้ USD/THB 33.50 – 34.00,EUR/THB 36.50 – 37.00,JPY/THB  0.2460 – 0.2510,GBP/THB 42.15 – 42.50,AUD/THB 22.50- 23.00